An pagtindog in inisyal nga naka-skedyul nga magtikang han Hulyo 2022 ngan makukumpleto hiton 2027. An DPWH in waray pa magpagawas hin bisan ano nga pahayag kasumpay han pagtikang han pagtindog.
AN SIRING: An pagtindog han proyekto nga tulay nga Samal-Davao nagtikang na
RATING: DIRI TINUOD
Hi Facebook user Dhing Inferido Cubalan Jr. in mali nga nagsisiring nga nagtikang na an pagtukod han tulay nga magdudugtong han isla Samal ngan syudad han Davao.
An iya post, nga nagpapakita hin mga picture hin mga barikada ngan mga makina ha ligid hin kalsada ngan usa nga poster han artist’s rendition han tulay, in nagkamay-ada hin 728 nga mga reaction ngan igin-share na hin maabot 3,200 ka beses.
An caption nasiring: “Dili na dyud ni drawing tinood na dyud ni nag start na Ang SAMAL BRIDGE PROJECT..” nga nangangahulugan nga “Diri na gud ini drawing, tinood nagud ini, nagtikang na an Samal Bridge Project.”
Ini nga impormasyon nga an kunstruksyon han tulay in nagtikang na in diri tinuod.
An website han Department of Public Works and Highways (DPWH) in waray pa magpagawas hin impormasyon nga an kunstruksyon hini nga tulay in nagtikang na.
Waray gihapon mga press release nga nagsisiring hini nga pagtikang han kunstruksyon hini nga tulay ha mga websites han kanan gobyerno mga media organization sugad han Philippine News Agency ngan han People’s Television Network.
An dagko nga mga proyekto ha imprastraktura in nahiaaraan nga may-ada groundbreaking ceremonies. Han 2018, hi Presidente Rodrigo Duterte nanguna han groundbreaking ceremony para han Panguil Bay Bridge. An website han Communications Secretary in nag-cover hini nga buruhaton.
An Samal-Davao connector nga proyekto in kaapi han kan Duterte “BUILD, BUILD, BUILD” nga programa. An kasabutan han proyekto in ginpermahan han Enero 2021 kasumpay hin usa nga P19.32-billion nga utang nga ginkasabutan kaupod an China. Pero, an proyekto in na-ugsod hin pira na kabeses mahitungod nga an pondo in waray pa mahipagawas.
An DPWH nag-report ngan an desinyo han pagtukod han tulay in napermahan han Hulyo 6, 2022, kasunod han pagperma han Framework Agreement and Loan Agreement han Hunyo 13, 2022.
“With an indicative cost of ₱23.039-billion, Samal Island-Davao City Connector Project is envisioned as a modern bridge that will connect the Samal Circumferential Road in Barangay Limao, the Island Garden City of Samal to Davao City in between R. Castillo-Daang Maharlika junction,” (Pinaagi hin estemar nga gastoson nga P23.039-billion, an Samal Island-Davao City Connector Project in ginhihingita nga usa nga moderno nga tulay nga magdudugtong han Samal Circumferential Road ha Barangay Limao, an Island Garden City han Samal ngadto ha syudad han Davao ha butnga han R. Castillo-Daang Maharlika junction) sumala han DPWH
An kunstruksyon in inesyal nga gin-skedyul nga magtikang han Hulyo 2022 ngan matatapos hiton 2027. An DPWH in waray pa magpagawas hin pahayag kasumpay han pagtikang han konstruksyon.
Samtang, an Department of Finance kaupod han DPWH, nagkasabot hin pagkamay-ada hin mga joint meeting kasumpay han implementasyon kan mga pinaka-importante nga proyekto imprastraktura han Agosto 25.
An meeting in naghingaday hin pag-review han mga panguna nga proyekto imprastraktura nga ginpopondohan han official development assistance. Usa han mga proyekto kasumpay hini amo an Samal-Davao City Connector Project.—Andrei Duran (Translated by Aboy Abayan)
PressOne.PH is part of #FactsFirstPH which brings together various sectors that are committed to promoting truth in the public space, and exacting accountability on those who harm it with lies. For those interested to join the initiative, email info@factsfirst.ph
PressOne.PH has adopted Facebook’s ratings options for third-party fact checkers and is working toward accreditation with the International Fact-Checking Network (IFCN).
See our fact-checking policy here.
This piece is republished with permission from Press One.
Add a comment
There are no comments yet. Add your comment to start the conversation.
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn eng_Latn eng_Latn eng_Latn eng_Latn eng_Latn eng_Latn